Факт першы. Днямі Пентагон заказаў Абароннаму лагістычнаму агенцтву ЗША прааналізаваць інфраструктуру пяці еўрапейскіх краін — Беларусі, Украіны, Малдовы, Фінляндыі і Польшчы — наконт гатоўнасці тэрыторый апошніх да ўмоў ваеннага часу. Вядома, дзеянні партнёраў былі ўспрыняты ў Расіі як вывучэнне магчымага тэатра ваенных дзеянняў. Масла ў агонь падліла нядаўняя прамова Дональда Трампа ў амерыканскім кангрэсе, дзе Расія і Кітай вызначаны як сапернікі, якія кідаюць выклік інтарэсам, эканоміцы і каштоўнасцям ЗША.